CELEX: 62011TN0525
Language: et
Date: 2011-09-29 00:00:00
Title: Kohtuasi T-525/11: 29. septembril 2011 esitatud hagi — Volvo Trademark versus Siseturu Ühtlustamise Amet — Hebei Aulion Heavy Industries (LOVOL)

3.12.2011   
            
            
               ET
            
            
               Euroopa Liidu Teataja
            
            
               C 355/25
            
         29. septembril 2011 esitatud hagi — Volvo Trademark versus Siseturu Ühtlustamise Amet — Hebei Aulion Heavy Industries (LOVOL)
   (Kohtuasi T-525/11)
   2011/C 355/46
   Hagiavalduse keel: inglise
   
      Pooled
   
   
      Hageja: Volvo Trademark Holding AB (Göteborg, Rootsi) (esindaja: advokaat M. Treis)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Hebei Aulion Heavy Industries Co., Ltd (Xuanhua, Hiina)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 23. juuni 2011. aasta otsus asjas R 1868/2010-1;
            
         
               —
            
            
               lükata tagasi ühenduse kaubamärgi taotlus nr 5029814 ja
            
         
               —
            
            
               mõista hagejale seoses käesoleva kohtumenetlusega, apellatsioonikojale esitatud kaebusega ja tühistamisosakonna menetlusega tekkinud kohtukulud välja teiselt menetluspoolelt apellatsioonikojas.
            
         
      Väited ja peamised argumendid
   
   
      Ühenduse kaubamärgi taotleja: teine menetluspool apellatsioonikojas
   
      Asjaomane ühenduse kaubamärk: kujutismärk LOVOL kaupadele klassides 7 ja 12 — ühenduse kaubamärgi taotlus nr 5029814
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: sõnamärgi VOLVO ühenduse kaubamärgi registreering nr 2361087 kaupadele ja teenustele klassides 1–9, 11, 12, 14, 16–18, 20–22, 24–28 ja 33–42; kujutismärgi VOLVO ühenduse kaubamärgi taotlus nr 4804522 kaupadele ja teenustele klassides 1–4, 6, 7, 9, 11, 12, 14, 16, 18, 25, 28 ja 35–39 ja 41; kujutismärgi VOLVO Ühendkuningriigi kaubamärgiregistreering nr 747361 kaupadele klassis 12; sõnamärgi VOLVO Ühendkuningriigi kaubamärgiregistreering nr 747362 kaupadele klassis 12; sõnamärgi VOLVO Ühendkuningriigi kaubamärgiregistreering nr 1051579 kaupadele klassis 7; kujutismärgi VOLVO Ühendkuningriigi kaubamärgiregistreering nr 1408143 kaupadele klassis 7
   
      Vastulausete osakonna otsus: lükata vastulause tagasi
   
      Apellatsioonikoja otsus: jätta kaebus rahuldamata
   
      Väited: Nõukogu määruse nr 207/2009 artikli 8 lõike 5 rikkumine, kuna apellatsioonikoda ei võtnud kaubamärkide võrdlemisel arvesse kõiki asjakohaseid tegureid, leides seega ebaõigelt, et asjaomased kaubamärgid ei ole sarnased. Õigusnormi rikkumine seoses nimetatud määruse kohaldamisega ja eelkõige seoses Euroopa Liidu Kohtu 12. jaanuari 2006. aasta otsuses kohtuasjas C-361/04 P: Ruiz-Picasso jt vs. Siseturu Ühtlustamise Amet (EKL 2006, lk I-643) ja otsuses kohtuasjas C-252/07: Intel Corporation (EKL 2008, lk I-8823) kehtestatud põhimõtetega, kuna apellatsioonikoda kohaldas neid kitsalt ja formaalselt, vaatamata vastulause väiteid läbi nõukogu määruse nr 207/2009 artikli 8 lõike 5 alusel.